Blitzbuksies op hul beste… | Maroela Media
Beslag gelê op R115 m. se renosterhoring by lughawe
Beurtkrag: Só lyk Woensdag se vooruitsig
Man in hof wat vriendin glo aan die brand steek
SAL: Krediteure stem ten gunste van sakereddingsplan
‘Sluit skole tot ná Covid-19-piek’ – vakbond
Blitzbuksies op hul beste…
Die Renault Megane RS 300 Trophy. Foto: Verskaf
Die warm luikrugsegment het klomp mededingers. Almal se smaak verskil, en dit hang af wie wat met hom wil maak, maar my gunsteling is dié van hulle wat 100% doelgerig is. Hard, onbeskof en verkieslik handrat.
Ja, ŉ Golf R is een van die vinnigste luikrûe in die werklikheid danksy vierwielaandrywing – maar daar is een motor wat so twee jaar terug my hart geheel en al gesteel het – dis Honda se Civic Type R. Nou praat ek met die manne by Renault, en iemand wie se oordeel ek werklik vertrou, wat al die splinternuwe Renault Megane RS 300 Trophy onder hande gehad het, sê die Renault is beter as die Honda.
Kyk – Renault het ŉ ryk geskiedenis met motorsport. Ons het in 2005 die eerste Megane RS Trophy gesien … en sedertdien was elkeen ŉ treffer. In ŉ stadium was dit die vinnigste voorwielaangedrewe motor óm die Nürburgring … indrukwekkend.
Die nuwe Trophy bied 221 kW en 400 Nm in die handratmodel, en 420 Nm in die EDC-dubbelkoppelaarratkas. Vierwielstuur is standaard op die Megane en maak dit ŉ uiters ratse rakker. Die voorste ewenaar met beperkteglipfunksie verhoed wieltol, en met baie slim programmering strek ŉ mens omtrent uit ŉ draai. Dis indrukwekkend om te voel.
Ons gaan binnekort ŉ tydjie kry agter die stuur van die Trophy – en sal dan ŉ indiepteresensie gee oor die ervaring. Daar sal ongelukkig nét sewe Renault Megane RS 300 Trophy’s in die land inkom, so eksklusiwiteit is gewaarborg, maar teen watse prys? Ek wonder of die Golf GTI TCR en Hyundai i30N werklik R100 000 minder motor is as die Renault …? Tyd sal leer.
Die Renault Megané RS 300 Trophy lyk só:
Model Krag 0–100 km/h Topspoed Prys
Renault Megane RS 300 Trophy handrat 221 kW/400 Nm 5.7 sek 260 km/h R774 900
Renault Megane RS 300 Trophy EDC 221 kW/420 Nm 5.7 sek 260 km/h R799 900
Volkswagen Golf GTI TCR 213 kW/380 Nm 5.6 sek 264 km/h R669 000
Hyundai i30N 202 kW/353 Nm 6.1 sek 250 km/h R679 900
Audi S3 Quattro Sportback 228 kW/400 Nm 4.6 sek 250 km/h (beperk) R724 189
Honda Civic Type R 228 kW/400 Nm 5.8 sek 272 km/h R741 900
BMW M135i xDrive 225 kW/450 Nm 4.8 sek 250 km/h (beperk) R773 788
Mercedes-AMG A35 4Matic 225 kW/400 Nm 4.7 sek 250 km/h R815 000
Subaru WRX Sti 221 kW/407 Nm 5.2 sek 255 km/h R817 000
ŉ Fantastiese nuwe era
Luister: Wiele2Wiele gesels oor 3 uiteenlopende sportnutse
WEN: Spog met jou masker en wen R1 000 kontant
Nou wat op aarde wil sommige motor vervaardigers nog bewys? Hoeveel Kw uit ‘n stuk fossiel aangedrewe meganieka getap kan word voordat die amps, volts en Kv oorvat?
20 dae gelede
Daar bestaan nie so iets soos “die beste voertuig”, dit is eitlik, goed, beter, my keuse.
19 dae gelede